الحمد لله والصلاة والسلام على رسول الله وبعد كتير مننا عنده مشكلة في التعامل مع الصلاة. ازاي كلنا لما بنروح نصلي التراويح آآ مش هاممنا قوي ان احنا نلحق صلاة العشاء ممكن واحد فينا يتأخر عن صلاة العشاء عادي
ولما ييجي يصلي العشاء ممكن ما بيركزش في صلاة العشاء. تيجي صلاة التراويح يبتدي يركز شوية. وبعد كده ييجي الدعاء يبتدي يركز خالص. ويبتدي بقى يشد حيله بقى عايز يعيط وبتاع فدي دي ازمة. ليه؟ لان احنا كده بنتعامل مع ايه العبادات بمنهجية غلط تماما؟ لان آآ ربنا سبحانه وتعالى
قال يحب الانسان ان هو يهتم بالفرائض اكثر من اهتمامه بالنوافل. قال الله تعالى ما تقرب الي عبدي باحب احب الي مما افترضته عليه. وبعد كده يتقرب عبدي بالنوافل. احنا برضو عندنا حتى مشكلة جوة الصلاة نفسها. يعني انت لو شفت نفسك جوة الصلاة
هتلاقي نفسك سواء العشق او التراويح. بتلاقي نفسك بتركز قوي في الدعاء وتركز شوية في القرآن. وما بتركزش خالص في الفاتحة. رغم ان المفترض الاداء يكون العكس. ليه؟ اولا العشاء لازم تركز
اكتر من التراويح بل صلاة العشاء اهم بكتير جدا من صلاة التراويح بل يمكن صلاة العشاء اهم من كل صلاة التراويح اللي انت هتصليها لان ديت فرض. فلازم تبقوا حريصين
انك انت تلحقها من الاول وتصليها بخشوع احسن واهم من انك انت تهتم بصلاة التراويح ومش بقلل طبعا من صلاة التراويح جوة الصالة نفسها لازم يكون تركيزك في الفاتحة اعلى تركيز افضل اداء. وتركيزك في الدعوة اللي جوة الفاتحة اهم من تركيزك في الدعاء اللي في اخر
الدعوة اللي هي ركن عليك تقولها كل يوم اهدنا الصراط المستقيم. دي اهم دعوة بتقولها في حياتك. ودي ركن لازم تقوله. فتركيزك في الفاتحة بيحسن الاداء جدا. بعد كده انك انت تهتم جدا بالقرآن تحاول تحضر قلبك فيه. تحاول لو فيه بكاء تبكي مع القرآن. وبعد كده
يأتي الدعاء. عارف لو عملت الاداء زي ما باقول لك كده هتلاقي نفسك مش محتاج تطول في الدعاء. هتلاقي نفسك عادي زي النبي عليه الصلاة والسلام. كان ممكن يدعي دعاء قصير جدا اتقال في دقيقة
دقيقة واحدة زي عمر بن الخطاب كان يدعي دعاء لا يتجاوز سورة الغاشية. ادي سورة الغاشية بالزبط. ليه؟ لان هو خلص كل الاداء في الصلاة في العشاء في التراويح في القرآن
خلص الاداء كله. فما بقاش محتاج غير ان هو حاجة بسيطة في الدعاء. لكن احنا عشان بنقصر قوي في الصلاة كلها. نيجي بقى عايزين نعوض في الدعاء فاللي يدعي نص ساعة واللي يدعي ساعة. ده
سبب الخلل في تعاملنا مع العبادات. رمضان بنصحح المفاهيم. الفرائض اولا ثم النوافل. ونقابلكم في حلقة جاية ان شاء الله. السلام عليكم ورحمة الله